**Yr Economi a Swyddi yng Nghymru**

Cynlluniau Gwersi/Nodiadau i Athrawon Cyfnod Allweddol 3

Golwg gyffredinol ar yr adnodd

Dyluniwyd Daearyddiaeth yn y Newyddion i fod yn ffynhonnell ddiddorol a chyfredol o wybodaeth ac adnoddau ar-lein i athrawon. Bydd yn helpu i gefnogi gofynion y Cwricwlwm Cenedlaethol ar gyfer cynnwys materion byd-eang a Chymreig cyfredol mewn modd hyblyg mewn gwersi daearyddiaeth, yn ogystal â chynlluniau dysgu mwy ffurfiol; a/neu gellir ei ddefnyddio i ysgogi gwaith pellach o fewn cynlluniau gwaith. Bydd pob rhifyn yn cynnwys un brif erthygl a dwy erthygl berthnasol sy’n ganolbwynt ar gyfer gweithgareddau gwers. Ar ben hynny, gellir defnyddio sgrin digwyddiadau byd-eang cyfredol yn rheolaidd fel hafan, neu fel ysgogiad i ddechrau gwers. Gall y dolenni ‘Oeddech chi’n gwybod?’ fod yn sail i drafodaethau daearyddol ehangach, er enghraifft ar gyfer gweithgareddau diwedd y wers.

Mae geiriau allweddol, â’u diffiniadau, wedi’u lliwddangos o fewn yr adnodd. Caiff dolenni i wefannau eu cynnwys mewn mannau allweddol yn yr adnodd i helpu wrth wneud gwaith ymchwil pellach ar bynciau dethol.

Bydd pob rhifyn yn cael ei archifo i ganiatáu i chi fynd at yr adnoddau a’u hailddefnyddio yn y dyfodol. Mae modd eu lawrlwytho’n llawn i’ch galluogi i’w storio a’u defnyddio yn yr ystafell ddosbarth heb gysylltu â’r rhyngrwyd.

**Prif Thema**

Y prif gysylltiadau i’r Cwricwlwm Cenedlaethol yw:-

Ystod

* ‘Byw yng Nghymru: Yr Ardal Leol\* ac ymchwilio mewn i o leiaf un agwedd o ddaearyddiaeth Cymru’,
* ‘Disgrifio achos ac effaith y newid sy’n digwydd mewn lleoedd ac amgylcheddau, *e.e. fesul tymor, o’r gorffennol i’r presennol; yr angen am gynaliadwyedd’*

Sgiliau

* *‘egluro’r achos ac effaith y mae prosesau ffisegol a dynol yn ei gael a’r ffordd y mae’r prosesau yn rhyng berthyn, e.e. achos ac effaith gweithgaredd tectonig, effaith mudo yn Ewrop’*
* ‘egluro sur a pham y mae lleoedd ac amgylchedd yn newid gan adnabod tueddiadau a goblygiadau ar gyfer y dyfodol, *e.e. cynnydd o ran poblogaeth, newid hinsawdd, globaleiddio.’*
* **Cynnal:**
  + o leiaf un ymchwiliad grŵp ac un ymchwiliad annibynnol mewn i gwestiwn neu fater daearyddol
  + archwilio ‘daearyddiaeth yn y newyddion’, digwyddiadau cyfredol a materion lleol a byd eang’.
* **Gofyn ac ateb y cwestiwn –** beth yw’r materion daearyddol sydd raid i bobl sy’n byw yn y lleoliad hwn feddwl amdanynt? Sut a pham y mae safbwyntiau pobl am faterion yn wahanol i’r hyn yr wyf i’n ei feddwl?’

Bydd y gweithgareddau’n rhoi’r cyfle i ddysgwyr:

* Ddefnyddio TGCh i ddysgu am ddigwyddiadau a gwybodaeth ddaearyddol gyfredol a pherthnasol
* Datblygu gwybodaeth a barn wybodus ar ystod o faterion ac atebion posibl i broblemau daearyddol cyfredol
* Datblygu sgiliau ymchwilio mewn perthynas â materion cyfoes
* Gweithio’n annibynnol ac ar y cyd

**Prif erthygl: Newid Trefn Pŵer Economaidd**

|  |  |
| --- | --- |
| **Nod:** tynnu sylw at y newidiadau cyfredol yn lefelau datblygu gwahanol wledydd o amgylch y byd. Mae’r adnodd yn diffinio GLlED, GMED, GDN (NIC), GDD (RIC) a FCC gan roi astudiaeth achos o bob un yn ogystal â chynnig cyflwyniad bras i gysyniadau fel cyfalafiaeth a chomiwnyddiaeth. | |
| **Amcanion:** Bwriad y gweithgaredd yw cynnig astudiaethau achos diweddar o wahanol wledydd sydd wedi datblygu i lefelau gwahanol. Yn ogystal â TGCh mae canolbwynt i rifedd a chyfathrebu yma gyda’r disgyblion yn cyflwyno gwybodaeth yn defnyddio technegau graffigol. Gellir gwneud y rhain gyda llaw neu mi fyddai’n synhwyrol defnyddio taenlen. Dylai’r rhain gael eu defnyddio ar y cyd a’r erthyglau cysylltiedig unai i gynnal ymchwiliad unigol neu fel grŵp. | |
| **Adnoddau sydd eu hangen:**   * **Adnodd arlein** * **Mynediad i feddalwedd taenlen fel Excel** * **Adnodd ffeithiau'r CIA arlein** | |
| **Math o weithgaredd:**  I ddechrau, gellir dangos yr adnodd er mwyn sbarduno trafodaeth ddosbarth. Yna, yn defnyddio’r adnodd dylai disgyblion ymuno mewn trafodaeth grŵp am ‘beth yw datblygiad neu beth yw gwahanol lefelau o ddatblygiad?’ Yna, dylid caniatáu i ddisgyblion archwilio’r adnodd cyn defnyddio’r wybodaeth ym mhroffil pob gwlad i greu graffiau i’w defnyddio eto’n hwyrach mewn ymchwiliad i ddatblygiad a newid o ran cyflogaeth. | **Awgrym amser:**  Dyluniwyd y gweithgaredd hwn i’w gyflawni mewn un wers awr o hyd gyda gwaith cartref i wneud graffiau o bosibl. Wrth gwrs,  Gellir gwneud hynny yn y dosbarth hefyd. |
| **Cyflwyniad i’r wers:**  Yn dilyn trafodaeth gychwynnol fel y sonnir amdani uchod dylai’r disgyblion ddarllen yr adnodd a’r astudiaethau achos. Yna, dylid eu hannog i enwi mathau o raffiau sy’n addas i gynrychioli’r data sydd yn yr adnodd. Dylen nhw, yn ddelfrydol, wneud hyn yn defnyddio meddalwedd taenlen ond does dim rheswm pam na ellir gwneud y graffiau gyda llaw. | |
| * **Cyfle am weithgaredd pellach 1:**     Gallai’r myfyrwyr wneud gwaith pellach drwy ymchwilio yn defnyddio ffynhonnell y data uchod – Llyfr Ffeithiau’r Byd y CIA. Bydd chwiliad syml yn ddigon i ddod o hyd i’r adnodd. Yna, yna annibynnol, gallai myfyrwyr ddewis ystod fwy o ddangosyddion i’w cynrychioli mewn graff.   * **Cyfle am weithgaredd pellach 2:**   Gallai’r disgyblion ddefnyddio’r ymchwil pellach yma a’r adnodd i ffurfio proffiliau gwlad. Gallai’r rhain ddefnyddio meddalwedd DTP a bod yn ysgrifenedig neu fod wedi’u gwneud gyda meddalwedd cyflwyno ac yna gallai’r disgyblion roi cyflwyniadau llafar am wahanol wledydd sydd wedi datblygu i lefelau gwahanol. | |
| **Nodiadau:** | |

**Erthygl gysylltiedig 1: Cyflogaeth Newidiol yng Nghymru**

|  |  |
| --- | --- |
| **Nod:** dylai disgyblion ddysgu bod sawl gwahanol fath o swydd a bod y mathau hyn o swyddi’n newid dros gyfnod o amser.. | |
| **Amcanion:** Bwriad y gweithgaredd yw cyflwyno’r cysyniad o sectorau cyflogaeth -Cynradd, Eilaidd a Thrydyddol. Dylen nhw ddysgu bod y mathau o swyddi y mae pobl yn eu gwneud yn newid dros amser a bod hyn yn rhan o’r cysyniad o ddatblygiad diwydiannol. Dylen nhw ddysgu bod gwahanol swyddi wedi’u cysylltu ar gadwyn swyddi. Dylen nhw hefyd gywain data cynradd i wahanol swm o swyddi sydd ym mhob sector yn y dosbarth. Yna, gellir cymharu'r rhain gyda data eilaidd gan weddill yr adnoddau cysylltiedig. | |
| **Adnoddau angenrheidiol:**   * **Adnodd arlein** * **Mynediad i feddalwedd taenlen fel Excel** | |
| **Activity type:**  Dylai trafodaeth ddosbarth dechreuol ganolbwyntio ar y lluniau gan ddiffinio’r tri sector cyflogaeth gwahanol. Gellir gofyn i’r disgyblion ddiffinio termau neu roi enghreifftiau ac efallai ffurfio sawl cadwyn swyddi. Dylen nhw gynnal ‘cyfrifiad dosbarth’ unai ar eu pen eu hun neu fel grŵp er mwyn darganfod strwythurau cyflogaeth a gyflwynir gan eu dosbarth eu hunain. Mae angen bod yn sensitif yma a dylai disgyblion gael eu hannog i ateb gyda’r swydd ddiwethaf a gafwyd neu swydd arferol yn hytrach na di-waith.. | **Awgrym amser:**  Bydd y gweithgaredd hwn yn gofyn am un wers awr o hyd gyda gwaith cartref i’w gwblhau o bosibl. Gallai’r gwaith cartref fod yn creu’r gadwyn swyddi hiraf y gallan nhw feddwl amdani. |
| **Cyflwyniad i’r wers:**  Dylai’r drafodaeth gychwynnol yn y dosbarth ganolbwyntio ar y lluniau hanesyddol sydd yn yr adnodd. Daw’r llun ffermio o Ynysybwl a’r gwaith cadwyn yw’r gwaith Brown Lennox ger Pontypridd Safle Ysgol Uwchradd Pontypridd yw Pwll Glo’r Albion nawr.  Dylai disgyblion geisio egluro’r tri math o gyflogaeth a cheisio dyfeisio gwahanol gadwyni swyddi.  Dylen nhw gynnal arolwg mewn i’r sectorau ar gyfer eu dosbarth. Dylen nhw ddefnyddio’r wybodaeth hon i wneud siart cylch. | |
| * **Cyfle am weithgaredd pellach 1:**   Dylai disgyblion gymharu eu siartiau cylch a’u cymharu nhw gyda’r graffiau a luniwyd yn yr erthygl gyntaf am wahanol wledydd. Yna, gallan nhw ddefnyddio hyn i ffurfio casgliad am lefel datblygiad eu cymunedau nhw.   * **Cyfle am weithgaredd pellach 2:**   Gellir clymu’r ymarfer hwn gyda’r cwestiynau daearyddol y mae myfyrwyr yn eu gofyn ac yna cynnal ymholiad llawn gan felly ganiatáu asesiad mwy ffurfiol o’r strand anodd yma. Dyma ganolbwynt y drydedd erthygl. | |
| **Nodiadau:** | |

**Erthygl Gysylltiol 2: Archwilio Effeithiau Newid Economaidd**

|  |  |
| --- | --- |
| **Nod:** dylai disgyblion ddysgu bod cyflogaeth yn newid a bydd angen sgiliau newydd arnyn nhw yn y dyfodol. | |
| **Amcanion:** Bwriad y gweithgaredd yw gwella dealltwriaeth o’r ddwy erthygl flaenorol ac yna rhoi’r wybodaeth honno ar waith dan amodan newydd. Mae’r adnodd yn dechrau drwy edrych ar enghreifftiau diweddar o swyddi’r dyfodol yn y sector gweithgynhyrchu. Yna dylen nhw roi hyn ar waith mewn cyd-destun ymchwil daearyddol. | |
| **Adnoddau angenrheidiol:**   * **Yr adnodd arlein** * **Y daflen waith gysylltiedig/disgrifiadau o lefelau ymchwil daearyddol/strand sgiliau.** * **Adnodd arlein Llyfr Ffeithiau’r Byd y CIA** | |
| **Activity type:**  Gallai trafodaeth gychwynnol yn y dosbarth ganolbwyntio ar adolygu rhai o’r termau allweddol a ddefnyddir yn yr erthyglau cysylltiedig. Dylai’r enghraifft i’r swyddi tyrrau tyrbin gwynt gael ei ddefnyddio fel cysylltiad i newyddion am swyddi lleol eraill yn yr ardal, boed nhw’n dda neu’n ddrwg. Dylai hyn osod cyd-destun pwysigrwydd yr ymchwil yma i’r byd go-iawn. Wedyn, dylai’r disgyblion geisio ateb y cwis cyn i’r athro ddod a’r dosbarth yn ôl at ei gilydd gyda’r daflen waith. | **Awgrym amser:**  Mae’n debyg y bydd y gweithgaredd hwn yn cymryd gwers un awr i ddechrau ond bydd y gwaith ymchwil yn cymryd tu un neu ddwy wythnos yn dibynnu ar sawl gwers sy ‘na bob wythnos. |
| **Cyflwyniad i’r wers:**  Dylai trafodaeth ddosbarth dechreuol ganolbwyntio ar adolygu rhai o’r geiriau allweddol a ddefnyddiwyd yn yr erthyglau cysylltiedig. Dylid cysylltu’r enghraifft o’r swyddi tyrrau tyrbin gwynt newydd gydag enghreifftiau o swyddi newydd eraill o’r ardal, boed nhw’n dda neu’n ddrwg. Dylai hynny osod cyd-destun yr ymchwiliad o ran ei bwysigrwydd i’r byd go-iawn.  Dylai disgyblion yna fentro i wneud y cwis cyn i’r athro ddod a’r dosbarth yn ôl ynghyd gyda’r daflen waith gysylltiedig. Rhaid cynnal trafodaeth am y broses ymholi a dylid annog y disgyblion i gynllunio eu hymholiad. Dylen nhw ddefnyddio’r graffiau o’r erthyglau blaenorol er mwyn eu helpu nhw i feddwl am gwestiynau i’w dyfeisio. | |
| * **Cyfle am weithgaredd pellach 1:**   Dylai disgyblion ddefnyddio amrywiaeth o ddangosyddion data o lyfr ffeithiau’r CIA er mwyn gosod cwestiynau pellach ar gyfer eu hymholiad.   * **Cyfle am weithgaredd pellach 2:**   Dylid annog disgyblion i wneud ymchwil i doriadau mewn swyddi diweddar a gweld a oes swyddi newydd wedi’u creu yn ddiweddar er mwyn ceisio canfod ‘swyddi’r dyfodol’ a pha swyddi sy’n dod i ben ac a fydd yn darfod yng Nghymru a’r DU yn y dyfodol. | |
| **Nodiadau:** | |